මෙම මාර්ගය භාවිත කරන්නන් වූ හෙයින් ලිස්සන සුළු හා අවදානම් ස්ථානවලින් පිරුණු මෙම කන්ද නැගීම පහසු නොවීය. සපත්තු ඇතුළට සහ කමිස තුළටත් පස් විසිවෙන දුෂ්කර ඉසව්ව තුළ සිටි කූඩැල්ලන් තවත් අපට වැඩ වැඩි කළෝය. ක්‍රම ක්‍රමයෙන් සුදුගල කන්ද නගින්නට වූ අතර එහිදී මුහුදු මට්ටමේ සිට මීටර් 1300 කට වඩා ඉහළ යන විට වන තුරු ගොමුව අතින් හරිත වන පියස මැද හුදෙකලා වූ සුදුගල බංගලාව සහ ඒ අසල වූ ගරා වැටුණු ගොඩනැගිල්ල අපට දැක ගැනීමට හැකි වුණි. ඉතාමත් දුෂ්කර ගමනික් පසු අප සුදුගල කන්ද මුදුනට ළඟා වූ අතර එහිදී වෙලාව සවස 4 ට ළංව තිබුණි. මේ වන විට අප සුදුගල බංගලාව වෙත ගිය අඩි මාර්ගයෙන් කිලෝ මීටර් ගණනක් දුරින් සිටි අතර නැවත ආ මගේම පල්ලම් බැසීම කළ නොහැකි විය. එම නිසා අප මුදුනේ සිට තෙල්ගමුඔය ගලන නිම්නයට යාමට වෙනත් මඟක් තෝරා ගත්තේ යන වන පියස තුළින් තවත් නිම්නයකට වැටී ගමන් කළ හැකි බව සිතියම පවා පෙන්වූ හෙයිනි. විටෙක නාය ගිය ස්ථානයක් දිගේ අංශක 70ක පමණ බෑවුම අත් පා සතරෙම වාරු ඇතිව බැස ගත්තෙමු. නොඉඳුල් වන පියසේ අසිරි සිරිය ද බලමින් හෝරාවකට පමණ පසු අප මෙම කන්දේ නිම්නය දිගේ ගලන ජල පහරකට සේන්දු වුණෙමු. පටු වතුර පාර දිගේ අපි පල්ලම් බසින්නට වීමු.
අංශක 70ක් පමණ බෑවුමක් තිබුනේ කොහේද?
නාය ගිය ස්ථානයක් දිගේ